section_heading: Misterija o nuklearnoj bombi
paragraph_text: U siječnju 1988. u njemačkom magazinu Spiegel objavljeno je da je Ruđer Bošković, zagrebačko poduzeće koje je radilo na programu A, uz financijsku pomoć Energoinvesta provjerio preradu nuklearnog otpada. U tom članku je, kako kaže Božidar Matić, pogrešno navedeno šta je rađeno u sklopu tajnog projekta u Zagrebu, ali je točno označena uloga Energoinvesta. Međutim, iste godine je i prekinut tajni program Jugoslavije, kako kaže Matić. Razlog toga bili su sve veći financijski problemi države, koji su nastali još od smrti Josipa Broza Tita. Kako on kaže, Energoinvest je bio iza financiranja nuklearnog projekta jer bi, ako bi nešto došlo do javnosti, to se uvijek moglo opravdati time da se radi o istraživanjima za civilnu upotrebu nuklearne energije.